
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Κριτήριο  Εθνικής  Ομάδας Αερομοντελισμού 2009 

Κατηγορίας F3C 

ΕΝΗΜΕΡΩΤΙΚΟ ΔΕΛΤΙΟ 

Η Ελληνική Αεραθλητική Ομοσπονδία προσκαλεί όλα τα σωματεία μέλη της,  να λάβουν μέρος στο Κριτήριο για  τον σχηματισμό της Εθνικής Ομάδας Αερομοντελισμού για το 2009 στην κατηγορία F3C που θα γίνει στο Μοντελοδρόμιο Μεγάρων (Dounis Airfield) το Σάββατο και Κυριακή  6 και 7 Σεπτεμβρίου 2008. Οι αγώνες αυτοί προσμετρούνται στην αξιολόγηση των σωματείων. 

· Τα σωματεία που επιθυμούν να λάβουν μέρος με αθλητές τους, στον εν λόγω αγώνα, καλούνται να στείλουν συμπληρωμένο το σχετικό έντυπο στον οργανωτή το αργότερο έως την Παρασκευή 29 Αυγούστου 2008 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνονται δεκτές. 

Ακολουθούν όλες οι σχετικές πληροφορίες για τον αγώνα. :

1. Αγώνας:

Κριτήριο για σχηματισμό Εθνικής Ομάδας Αερομοντελισμού στην κατηγορία F3C. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.

Θα διεξαχθούν 4 βαθμολογούμενοι γύροι. Για τον σχηματισμό της Εθνικής Ομάδας θα υπολογιστούν επίσης και τα αποτελέσματα του κριτηρίου του 2007, καθώς επίσης και των Πανελληνίων Αγώνων  του 2008. Συγκεκριμένα από τους 12 συνολικά γύρους που θα διεξαχθούν, για τον σχηματισμό της Εθνικής Ομάδας θα προσμετρήσουν οι 9 καλύτεροι. Σε περίπτωση ισοβαθμίας θα προσμετρήσει και η αμέσως επόμενη καλύτερη βαθμολογία κοκ. Σε περίπτωση που υπάρχει ισοβαθμία μετά την προσμέτρηση και των 12 γύρων τότε η σειρά κατάταξης στους Πανελλήνιους Αγώνες 2008, θα αποτελέσει το τελικό κριτήριο για τον σχηματισμό της Εθνικής Ομάδας.

2. Ημερομηνίες:

Σάββατο 6 Σεπτεμβρίου

Τεχνικός Έλεγχος 




13:00




 
 Κατηγορία F3C
  
(1ος γύρος)


14:00

   


  
 Κατηγορία F3C
  
(2ος γύρος)


15:30

Κυριακή 7 Σεπτεμβρίου 

Κατηγορία F3C

(3ος γύρος)


09:30




   
Κατηγορία F3C
  
(4ος γύρος)


11:00

Δεν θα γίνονται πτήσεις αγώνων πέραν της 7:00 μμ. Το ωρολόγιο πρόγραμμα είναι δυνατόν να τροποποιηθεί , αναλόγως με την συμμετοχή αθλητών.   

3. Οργανωτής:

Οργανωτής είναι η Ελληνική Αεραθλητική Ομοσπονδία. Την διοργάνωση και εκτέλεση αναλαμβάνει η Επιτροπή Αερομοντελισμού.

4. Χώρος Αγώνων:


Μοντελοδρόμιο Μεγάρων (Dounis Airfield) 

5. Κριτές:

Το κριτήριο θα κρίνουν τουλάχιστον τρεις κριτές. 

6. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Στον τεχνικό έλεγχο είναι δυνατόν να είναι παρών είτε ο αθλητής είτε ο αρχηγός της ομάδας, εφόσον φυσικά ο τελευταίος έχει όλα τα προβλεπόμενα από τους κανονισμούς στοιχεία για τον τεχνικό έλεγχο.

7. Κανονισμοί Αγώνων

Οι αγώνες θα διεξαχθούν σύμφωνα με τους αγωνιστικούς κανονισμούς της Διεθνούς Αεροναυτικής Ομοσπονδίας (FAI). 

8. Συχνότητες:

Επιτρέπεται η χρήση των παρακάτω περιοχών συχνοτήτων :

34.995 έως 35.225 Mhz

40.665 έως 40.695 ΜΗz

και 2.4 GHz.



9. Υποβολή Ενστάσεων

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI , Section 4b, item B.14. Η ένσταση για να συζητηθεί, πρέπει να συνοδεύεται υποχρεωτικά από το ποσό που προβλέπεται στους Διεθνείς Κανονισμούς για την αντίστοιχη κατηγορία (50€), το οποίο θα επιστραφεί στο σωματείο, σε περίπτωση που η ένσταση του γίνει δεκτή. 

Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.

10. Ασφάλιση

Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης  με το συμβόλαιο της ΕΛΑΟ.  

11. Επικοινωνία:

Θα σταλεί 2ο ενημερωτικό δελτίο την Τετάρτη 3 Σεπτεμβρίου 2008 με όλες τις τελευταίες πληροφορίες για τον αγώνα. Το δελτίο αυτό θα σταλεί μόνο σε όσα σωματεία δηλώσουν συμμετοχή. Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email elaoinfo@elao.gr 

 Κριτήριο Εθνικής Ομάδας  Αερομοντελισμού 2009

Κατηγορία F3C

Υπογραφή 

Σφραγίδα Σωματείου

Παρακαλώ να επιστραφεί συμπληρωμένη μέχρι την Παρασκευή 29 Αυγούστου 2008 και ώρα 15:00.:

Ελληνική Αεραθλητική Ομοσπονδία

Fax 210 9649 547

Email eloainfo@elao.gr 


